《续游和壁间韵》
唐代·陈谏

嵯峨空洞倚芳洲，仙使遥临紫气浮。风捲晴岚山色霁，杯倾斜日石林幽。

瑶花远拂苍龙影，玉乳长悬碧涧秋。上界烟霞岩外渺，四郊岛屿望中收。

翩翩锦旆回丹壑，凛凛寒霜点翠裘。览胜未随双舄后，追维重订采真游。

作者简介：陈谏，河中少尹，因参与永贞革新失败，贬台州司马，再贬循州刺史，终于贬所。元和十五年（八二o）韩愈所撰唐南海神庙碑为其所书。《唐书王伾传》、《集古录》